text: Grænsekontrol og ferietrafik giver kø på E45
  16 juli 2016 kl. 10.53
  Politiet melder om en halv times kø på motorvejen fra Tyskland og ind i Danmark.
  Danskere på vej hjem fra ferie og tyskere på vej i sommerhus. Der er rigtig mange biler på vejene i dag, og ferietrafikken betyder, at der lige nu er omkring en halv times kø på E45 fra Tyskland og ind i Danmark.
  På Twitter opfordrer Syd- og Sønderjyllands Politi til at bruge det ekstra spor, der er åbnet, så trafikken kan glide hurtigere forbi grænsekontrollen.
  
  